CELEX: C2007/155/53
Language: mt
Date: 2007-07-07 00:00:00
Title: Kawża T-139/07: Rikors ippreżentat fit-2 ta' Mejju — Pioneer Hi-Bred International vs Il-Kummissjoni

7.7.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 155/28
            
         Rikors ippreżentat fit-2 ta' Mejju — Pioneer Hi-Bred International vs Il-Kummissjoni
   (Kawża T-139/07)
   (2007/C 155/53)
   Lingwa tal-kawża: L-Ingliż
   Partijiet
   
      Rikorrenti: Pioneer Hi-Bred International Inc. (Johnston, l-Istati Uniti) (rappreżentant: J. Temple Lang, Solicitor)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   
               —
            
            
               tikkonstata li l-Kummissjoni naqset milli tieħu azzjoni skond l-Artikolu 18 tad-Direttiva tal-Parlament Ewropew u tal-Kunsill 2001/18 tat-12 ta' Marzu 2001 dwar ir-rilaxx intenzjonat fl-ambjent ta' organiżmi modifikati ġenetikament, meta naqset milli tressaq abbozz tal-miżuri li għandhom jittieħdu skond l-Artikolu 5(2) tad-Deċiżjoni tal-Kunsill quddiem il-Kumitat Regolatorju;
            
         
               —
            
            
               tordna lill-Kummissjoni tbati l-ispejjeż.
            
         Motivi u argumenti prinċipali
   Ir-rikorrenti ssostni, skond l-Artikolu 232 KE, li l-Kummissjoni naqset milli tieħu azzjoni, bi ksur ta' l-Artikolu 18 tad-Direttiva 2001/18/KE dwar ir-rilaxx intenzjonat fl-ambjent ta' organiżmi modifikati ġenetikament (1), sabiex tiżgura l-adozzjoni ta' deċiżjoni dwar in-notifika tar-rikorrenti għat-tqegħid fis-suq ta' qamħirrum modifikat ġenetikament 1507 li huwa reżistenti għall-insetti.
   Ir-rikorrenti ssostni li skond il-proċedura stabbilita mid-Direttiva, il-Kummissjoni għandha l-obbligu li tiżgura li deċiżjoni dwar notifika tiġi adottata u ppubblikata qabel ma jiskadi l-perijodu ta' żmien stabbilit fid-Direttiva. Ir-rikorrenti ssostni wkoll li meta naqset milli tressaq abbozz tal-miżuri li kellhom jittieħdu minnha quddiem il-Kumitat Regolatorju, il-Kummissjoni naqset milli tiżgura li din id-deċiżjoni kienet ġiet adottata anke jekk il-kundizzjonijiet mitluba mir-rikorrenti u minn partijiet oħra taħt id-Direttiva kienu ġew sodisfatti skond id-Direttiva.
   Ir-rikorrenti ssostni wkoll li l-Kummissjoni ġiet mitluba tispjega l-pożizzjoni tagħha skond l-Artikolu 232 KE, ħaġa li l-Kummissjoni naqset milli tagħmel. Fil-fehma tar-rikorrenti, dan kellu effetti avversi fuq is-sitwazzjoni legali tar-rikorrenti.
   
      (1)  Id-Direttiva tal-Parlament Ewropew u tal-Kunsill 2001/18/KE tat-12 ta' Marzu 2001 dwar ir-rilaxx intenzjonat fl-ambjent ta' organiżmi modifikati ġenetikament u li tħassar id-Direttiva tal-Kunsill 90/220/KEE (ĠU 2001 L 106, p. 1).